আলিপুর চিড়িখানায় ২ বাঘিনীর মৃত্যু! গঠন কমিটি

ওয়েব ডেস্ক: আলিপুর চিড়িয়াখানায় (Alipore Zoo) জোড়া বাঘিনীর মৃত্যু। পরপর দু’দিনে ২ বাঘিনী প্রাণ হারাল (Tiger Dead)। মাত্র ২৪ ঘন্টার ব্যবধানে দুই বাঘিনীর এমন আচমকা মৃত্যুতে ধোঁয়াশা তৈরি হয়েছে। মৃত্যুর সঠিক কারণ নিশ্চিত করতে তদন্ত কমিটি গঠন করা হয়েছে। আজ আলিপুর পশু হাসপাতালে দুই বাঘিনীর ময়নাতদন্ত (Postmortem) হবে।

সূত্রের খবর, মঙ্গলবার ১৭ বছরের হলুদ কালো ডোরা কাটা বাঘিনীর মৃত্যু হয়। তার নাম ছিল পায়েল। বুধবার সাদা রঙের ২১ বছরের বাঘিনীর মৃত্যু হয়। তার নাম ছিল রূপা। পায়েলকে বাইরে থেকে আনা হয়েছিল। রূপার জন্ম হয় এখানেই। ২০১৬ সালে ওড়িশার নন্দন কানন থেকে পায়েলকে আনা হয়েছিল। রূপার জন্ম ২০০৪ সালে। তার বাবার নাম অনির্বাণ, মায়ের নাম কৃষ্ণ। বৃহস্পতিবার আলিপুর পশু হাসপাতালে ৩ চিকিৎসকের উপস্থিতিতে ময়নাতদন্ত হবে পায়েল ও রুপার। ভিসেরা পরীক্ষা করা হবে বলে খবর। গোটা প্রক্রিয়ার ভিডিওগ্রাফি (Videography) করা হবে বলে জানা গিয়েছে।

আরও পড়ুন: শহরে নাবালিকা পাচারের ছক! বড়তলা থেকে উদ্ধার ৯ নাবালিকা সহ ১১

অরণ্য ভবন এবং চিড়িয়াখানা কর্তৃপক্ষের প্রাথমিক অনুমান, বয়সজনিত কারণে মৃত্যু হয়েছে দুই বাঘিনীর। তবে মৃত্যুর সঠিক কারণ নিশ্চিত করতে তদন্ত করবে কমিটি। এই মুহূর্তে ময়নাতদন্তের রিপোর্টের জন্য অপেক্ষা করছে চিড়িয়াখানা কর্তৃপক্ষ। বাঘিনী দুটির পরিচর্যা এবং স্বাস্থ্যের বিষয়ে কোনও গাফিলতি ছিল কি না, তা খতিয়ে দেখতেই তদন্ত কমিটি গঠিত হয়েছে। ময়নাতদন্তের রিপোর্ট হাতে এলে মৃত্যুর সঠিক কারণ জানা যাবে বলে মনে করা হচ্ছে।

দেখুন অন্য খবর

The post আলিপুর চিড়িখানায় ২ বাঘিনীর মৃত্যু! গঠন কমিটি first appeared on KolkataTV.